ΓΡΑΠΤΗ ΕΡΩΤΗΣΗ E-1369/02

υποβολή: Sergio Berlato (UEN) και Cristiana Muscardini (UEN) προς την Επιτροπή

(14 Μαΐου 2002)

Θέμα: Πρόταση κανονισμού για την οινοποίηση και τη συσκευασία σταφυλιών βιολογικής γεωργίας

Ενώ παρατηρείται απουσία κοινοτικών κανόνων ρυθμιζόντων κατά τον δέοντα τρόπο τη μεταποίηση σταφυλιών βιολογικής γεωργίας, διαπιστώνεται η ύπαρξη αναρίθμητων κανονισμών εκ μέρους των μεμονωμένων οργανισμών ελέγχου των κρατών μελών που συχνά προκαλούν σύγχυση στους καταναλωτές.

Έχονταςπόψη την ανάγκη της αγοράς να διαθέτει τις ευρύτερες δυνατές εγγυήσεις όσον αφορά το προϊόν Βιολογικό Κρασί, προϊόν που θα ρυθμίζεται από ακριβείς κανόνες οι οποίοι θα διέπουν τη μεταποίηση, μπορεί η Επιτροπή να προτείνει έναν επί τούτου κοινοτικό κανονισμό με σκοπό την εξομοίωση των συστημάτων μεταποίησης των σταφυλιών βιολογικής γεωργίας, και την προστασία των ευρωπαίων καταναλωτών παρέχοντάς τους τη δυνατότητα να πίνουν έναγιές και τυπικό κρασί ποιότητας, η παραγωγή του οποίου δεν θα έχει βλαβερές συνέπειες για το περιβάλλον και το να αποφεύγεται να ασκούν οι οργανισμοί ελέγχου των κρατών μελών το καθήκον τους επαλήθευσης όσον αφορά την τήρηση των κανόνων που οι ίδιοι εξέδωσαν·

Απάντηση του κ. Fischler εξ ονόματος της Επιτροπής

(25 Ιουνίου 2002)

Οι κανόνες για την παραγωγή σταφυλιών από τη βιολογική γεωργία, καθώς και για τις άλλες φυτικές παραγωγές, προβλέπονται από τον κανονισμό του Συμβουλίου (ΕΟΚ) αριθ. 2092/91 της 24ης Ιουνίου 1991, που αφορά το βιολογικό τρόπο παραγωγής γεωργικών προϊόντων και τις σχετικές ενδείξεις στα γεωργικά προϊόντα και στα είδη διατροφής(1).

Εξάλλου, ο κανονισμός (ΕΚ) αριθ. 1493/1999 του Συμβουλίου, της 17ης Μαΐου 1999, που αφορά την κοινή οργάνωση της αμπελοοινικής αγοράς(2) προβλέπει γενικούς κανόνες σχετικά με τις επιτρεπόμενες επεξεργασίες και οινολογικές πρακτικές για την παραγωγή κάθε είδους οίνου. Οι κανόνες αυτοί είναι ιδιαίτερα αυστηροί, ακριβείς και λεπτομερείς και επομένως αφορούν και τη μεταποίηση των σταφυλιών που προέρχονται από τη βιολογική γεωργία.

Η Επιτροπή έχει επίγνωση της αύξησης της παραγωγής οίνου που προέρχεται από σταφύλια βιολογικής καλλιέργειας και έχει εξετάσει τη δυνατότητα οινοποίησης αυτών των σταφυλιών κατά ένα τρόπο ειδικό και σύμφωνο με τους ισχύοντες γενικούς κανόνες.

Οι αντιπροσωπευτικές επαγγελματικές οργανώσεις του τομέα της αμπελοοινικής παραγωγής έχουν εκφράσει την αντίθεσή τους σχετικά με την ανάγκη τέτοιας ρύθμισης και καθορισμού ενός συνόλου ειδικών κανόνων επιπλέον των κανόνων που ισχύουν για τα επιτραπέζια σταφύλια και των αυστηρότερων κανόνων που έχουν θεσπισθεί από τα κράτη μέλη για τους οίνουςψηλής ποιότητας που παράγονται σε συγκεκριμένες περιοχές (VQPRD) και δεν επιθυμούν τον νομοθετικό ορισμό μίας ειδικής διαδικασίας παραγωγής οίνων από σταφύλια βιολογικής γεωργίας. Την άποψη αυτή τη συμμερίζεται η πλειοψηφία των κρατών μελών. Είναι γεγονός ότι δεν διαφέρουν σημαντικά οι σχετικές διαδικασίες και πρακτικές όσον αφορά την ποιότητα των οίνων.

Η Επιτροπή θεωρεί ότι οι ισχύοντες όροι παρουσίασης αυτών των οίνων είναι αρκετά ακριβείς και ομοιόμορφοι για τη διασφάλιση του θεμιτού ανταγωνισμού. Θα μπορούσε να επανεξετάσει το θέμα με βάση την εξέλιξη της παραγωγής και της αγοράς αυτών των προϊόντων.

(1) ΕΕ L 198 της 22.7.1991.

(2) ΕΕ L 179 της 14.7.1999.